ગુજરાતની ૧૮૦૦ શાળાઓએ ફી કમિટી સમક્ષ ફી નક્કી કરવા માટે દરખાસ્ત કરી ન હતી. આ મુદ્દો બુધવારે સુપ્રીમ કોર્ટમાં હાથ ધરાયેલી સુનાવણી દરમિયાન રજૂ થયો હતો અને ત્યાર બાદ સુપ્રીમ કોર્ટે જે શાળાઓએ હજુ સુધી કમિટી સમક્ષ દરખાસ્ત કરી નથી તેમને દરખાસ્ત કરવા માટે બે સપ્તાહનો સમય આપ્યો છે. ત્યાર બાદ બીજા બે સપ્તાહમાં કમિટી પોતાની કામગીરી પૂર્ણ કરી આ શાળાઓની ફી નક્કી કરશે. આમ, સંભવત એક મહિનામાં આ તમામ શાળાઓની ફી નક્કી થઈ જશે.